من فضل حضرتك انا في اخر الحمل وكتبت لي الدكتورة شراب طبي المفروض البسه طول اليوم بدون خلعه وهو صعب في لبسه وتقيل ولا يصفممكن حضرتك تفهمني بالراحة امسح عليه ازاي طول اليوم ..انا سأتوضأ عادي لصلاة الفجر ثم البسه عايزة بس افهم طول اليوم اعمل ايه جزاك الله خير وبارك فيك
لازم يكون ثقيل مش شفاف ولا فيه قطع ويستر القدمين إلى الكعبين تتوضي وتلبسيه وتمسحي عليه ٢٤ ساعة يبدأ حسابهم من أول حدث ينقض الوضوء بعد اللبس. يعني مثلا توضأت ولبست الفجر وانتقض وضوءك الساعة ٨ يبقى تمسحي عادي لحد الساعة ٨ تاني يوم ثم تخلعيه وتتوضي تاني وتلبسيه وهكذا المسح بيكون على أعلاه فقط وليس أسفله تبلي يديك وتمسحي الرجل اليمين باليد اليمنى والرجل الشمال باليد الشمال. لو خلعته أثناء المدة ينتقض الوضوء فلا تلبسيه إلا بعد الوضوء